rejauldu/bengali-wikipedia huggingface dataset:
ক্যাপ্টেন (বরখাস্ত) কিসমত হাসেম বাংলাদেশ সাবেক সেনা কর্মকর্তা। বঙ্গবন্ধু শেখ মুজিবুর রহমান হত্যা মামলার খালাসপ্রাপ্ত আসামি। তবে তিনি কেন্দ্রীয় কারাগারে জাতীয় চার নেতাকে হত্যায় যাবজ্জীবন কারাদণ্ডপ্রাপ্ত ছিলেন।    কর্ম জীবন  বাংলাদেশ আওয়ামী লীগ ও রাষ্ট্রপতি শেখ মুজিবুর রহমানের সঙ্গে কয়েকজন সেনাবাহিনীর কর্মকর্তা অসন্তুষ্ট ছিলেন। ১৪ আগস্ট রাত ৮টায় প্যারেড শুরু হয় এবং রাত আড়াইটা পর্যন্ত এই প্যারেড চলে। রাতে অস্ত্রশস্ত্র নিয়ে এ ধরনের প্যারেড হয় না।  সে দিন অস্ত্র ও গোলাবারুদ নিয়ে প্যারেড করার  নির্দেশ ছিল। এই প্যারেডে কিসমত হাসেম ছিলেন। ১৫ আগস্ট ১৯৭৫ সালে পরিবারের ২২ জন সদস্য সহ শেখ মুজিবুর রহমানকে হত্যা করা হয়। খন্দকার মুশতাক আহমেদকে সেনাবাহিনী কর্তৃক রাষ্ট্রপতি করা হয়।  কিসমত হাশেম বঙ্গবন্ধু শেখ মুজিবুর রহমান হত্যা মামলার খালাসপ্রাপ্ত আসামি। তবে তিনি কেন্দ্রীয় কারাগারে জাতীয় চার নেতাকে হত্যায় যাবজ্জীবন কারাদণ্ডপ্রাপ্ত ছিলেন। ১৯৭৫ সালের ১৫ আগস্ট বঙ্গবন্ধু শেখ মুজিবুর রহমানকে সপরিবারে হত্যার পর বাংলাদেশের স্বাধীনতা আন্দোলনের চার নেতা- সৈয়দ নজরুল ইসলাম ,তাজউদ্দীন আহমদ, ক্যাপ্টেন মুহাম্মদ মনসুর আলী ও আবুল হাসনাত মোহাম্মদ কামারুজ্জামানকে গ্রেফতার করা হয়। ওই বছরের ৩ নভেম্বর ঢাকা কেন্দ্রীয় কারাগারে নৃশংসভাবে হত্যা করা হয় জাতীয় চার নেতাকে।  জেনারেল জিয়াউর রহমান সরকারের সময় কানাডার ওটাওয়াতে একটি কূটনৈতিক পোস্টে নিযুক্ত হন।  খন্দকার মুশতাক আহমেদ কর্তৃক প্রদত্ত ক্ষতিপূরণপূর্ন অধ্যাদেশের মাধ্যমে তিনি ও অন্যান্য সেনা কর্মকর্তাকে প্রসিকিউশন থেকে রক্ষা করা হয়েছিল। ১৮ আগস্ট ১৯৮৬ সালে এই অধ্যাদেশ বাতিল করা হয়।   ১৫ অক্টোবর ১৯৯৮ সালে জেল হত্যা মামলায় অভিযুক্ত হন। ২০০৪ সালের ২০ অক্টোবরে ঢাকা মহানগর দায়রা জজ আদালত এ হত্যায় তিন সেনা সদস্য রিসালদার মুসলেমউদ্দিন, দফাদার মারফরত আলী শাহ, ও দফাদার আব্দুল হাসেম মৃধাকে মৃত্যুদণ্ড দেন। সেনাবাহিনী থেকে অব্যাহতি পাওয়া ক্যাপ্টেন  কিসমত হাসেমসহ ১২ কর্মকর্তাকে যাবজ্জীবন কারাদণ্ড দেয় আদালত। পরে হাইকোর্ট হয়ে মামলাটি আপিল বিভাগে এলে চূড়ান্ত রায়েও কিসমত হাসেমের দণ্ড বহাল থাকে। ২৯ আগস্ট ২০০৪ সালে কানাডায় থাকাবস্থাতেই জাতীয় চার নেতা হত্যা মামলায় কিসমতকে যাবজ্জীবন সাজা দেন আদালত।  ৮ নভেম্বর ১৯৯৮ ঢাকার দায়রা জজ কিসমত হাসেমকে এবং শেখ মুজিবুর রহমানের হত্যার মামলায় ১৪ জনকে দোষী সাব্যস্ত করেন।   ২০০০ সালের ১৪ ডিসেম্বর বঙ্গবন্ধু হত্যা মামলার রায় ঘোষণার পর ওইদিন দুপুরে নারায়ণগঞ্জ শহরের ডনচেম্বার এলাকায় খালাসপ্রাপ্ত আসামি ক্যাপ্টেন (অব.) কিসমত হাশেমের বাড়ি ভাংচুর, লুটপাট ও অগ্নিসংযোগ করা হয়। ১৪ ডিসেম্বর ২০০১ সালে শামীম ওসমান ও৮১ জন অন্যান্য নাগরিকের বিরুদ্ধে মামলা দায়ের করেন তার ভাই শওকত হাসেম শকু। (বর্তমানে নারায়ণগঞ্জ বিএনপির নেতা)  ৩০ এপ্রিল ২০০১ সালে বিচারপতি ফজলুল করিম মামলায় হাশেমের পরিচিতি নিশ্চিত করেন।    মৃত্যু  ২৬ মার্চ ২০১৫ মন্ট্রিল, কানাডায় মারা যান।   তথ্যসূত্র   বিষয়শ্রেণী:২০১৫-এ মৃত্যু বিষয়শ্রেণী:বাংলাদেশী সেনা কর্মকর্তা বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:বাংলাদেশ কর্তৃক খুনের দায়ে দোষী সাব্যস্ত ব্যক্তি বিষয়শ্রেণী:শেখ মুজিবুর রহমানের হত্যাকাণ্ড বিষয়শ্রেণী:বাংলাদেশ সেনাবাহিনীর অফিসার
চপ সকি চুকস () ব্রিটিশ-কানাডিয়ান একটি অ্যানিমেটেড টিভি ধারাবাহিক যা সার্জিও ডেলফিনো, কার্টুন নেটওয়ার্ক জন্য নির্মাণ করেন। এটি ১৬ মার্চ ২০০৮ এ প্রথম প্রদর্শিত হয়।   কণ্ঠ    শেলি লংওয়ার্থ - চিকাদি "চিক পি" পাও  প্যাটারসন জোসেফ - কে.ও. জো  ক্রিস হার্ডউইক - চার্লস "চকি" চ্যান   তথ্যসূত্র    বহিঃসংযোগ      বিষয়শ্রেণী:টেলিভিশন অনুষ্ঠান বিষয়শ্রেণী:কার্টুন বিষয়শ্রেণী:অ্যানিমেটেড টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান
thumb|সাঁচি স্তুপে অঙ্কিত ত্রিশরণ প্রতিক চিহ্ন ত্রিশরণ বা ত্রিরত্ন বা রত্নত্রয় () হলো বৌদ্ধ ধর্মীয় মন্ত্র। বৌদ্ধ ধর্মাবলম্বীরা শাক্যমুনি বুদ্ধের সামনে এই রত্নত্রয় গ্রহণ করেন।   রত্নসমূহ   বুদ্ধ: যিনি আলোকপ্রাপ্ত হয়েছেন (অমিতাভ) বা বোধিলাভ করেছেন অর্থাৎ শাক্যমুনি বুদ্ধ। আক্ষরিক অর্থে "বুদ্ধ" বলতে একজন জ্ঞানপ্রাপ্ত, উদ্বোধিত, জ্ঞানী, জাগরিত মানুষকে বোঝায়।  ধর্ম: সংস্কৃত:धर्म, পালি: ধম্ম। অর্থাৎ বুদ্ধের শিক্ষা, অর্থাৎ যে সাধনা অভ্যাস দ্বারা সত্য লাভ হয়, হয় আধ্যাত্মিকতার পূর্ণ বিকাশ।  সংঘ: যেখানে পূর্ণ জ্ঞান লাভের জন্য ধর্মের সাধনা সম্যকভাবে করা যায় তাই সংঘ।  বুদ্ধ গুণ, ধম্ম গুণ ও সংঘ গুণ অচিন্তণীয় বলে বৌদ্ধ গ্রন্থে উল্লেখ করা আছে।   ত্রিশরন মন্ত্র   বুদ্ধং শরণং গচ্ছামি - আমি বুদ্ধের শরণ নিলাম।  ধম্মং শরণং গচ্ছামি - আমি ধর্মের শরণ নিলাম।  সংঘং শরণং গচ্ছামি - আমি সংঘের শরণ নিলাম।   তথ্যসূত্র    বহিঃসংযোগ   বুদ্ধের পায়ের ছাপে ত্রিশরণ  বুদ্ধপদ ও ত্রিরত্ন  বুদ্ধের পায়ের ছাপে আরেকটি ত্রিরত্ন  কম্বোডীয় বুদ্ধ মন্ত্র: সম্মান প্রদর্শন, ইউটিউবের ভিডিও  বিষয়শ্রেণী:প্রতীক বিষয়শ্রেণী:বৌদ্ধধর্ম
thumb|কিফিরে জেলা  কিফিরে (Pron:/ˈkɪfɑɪə/) নাগাল্যান্ডের টুয়েনসাং জেলার একাংশ নিয়ে নতুনভাবে সৃষ্টি করা নাগাল্যান্ডের নবম জেলা৷ ২০১১ সালের জনগণনা অনুসারে কিফিরে, লংলেং জেলার পর নাগাল্যান্ডের এগারটি জেলার মধ্যে দ্বিতীয় জনবহুল জেলা৷   ভৌগোলিক অবস্থান  কিফিরে জেলার উত্তরে টুয়েনসাং জেলা, পশ্চিমে ফেক জেলা এবং পূর্বে মায়ানমার অবস্থিত৷ এই জেলার মূলকেন্দ্র কিফিরে শহরে, যা সমুদ্রপৃষ্ঠ থেকে ৮৯৬ মিটার উচ্চতায় অবস্থিত৷ কিফিরে জেলার মুখ্য টাউনসমূহ হচ্ছে, সেয়োচুং (Seyochung), সিটিমি (Sitimi), পুংরো (Pungro) এবং কিফিরে৷ সমুদ্রপৃষ্ঠ থেকে ৩৮৪১ মিটার উচ্চতায় নাগাল্যান্ডের সর্বোচ্চ শিখর ’মাউন্ট সারামাটি’ (Saramati), এই জেলাতে অবস্থিত৷   জনসংখ্যা  ২০১১ সালের জনগণনা অনুসারে কিফিরে জেলার মোট জনসংখ্যা ৭৪,০৩৩ জন৷ ভারতের জেলাসমূহর মধ্যে জনসংখ্যার দিকের থেকে এই জেলার স্থান ৬২৫তম (মোট ৬৪০ টির মধ্যে)৷ কিফিরের প্রতি ১০০০ জন পুরুষের বিপরীতে মহিলার সংখ্যা ৯৬১ জন৷ এই জেলার সাক্ষরতার হার ৭১.১%   জেলাটির মূল জনজাতিসমূহ হচ্ছে সাংটাম (Sangtam), ইমচুঙ্গার (Yimchunger) এবং সেমা (Sema)৷   তথ্যসূত্র    বহিঃসংযোগ     বিষয়শ্রেণী:নাগাল্যান্ডের জেলা বিষয়শ্রেণী:কিফিরে জেলা
শহীদ নূরুল ইসলাম ভূঁইয়া (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১০-২০১১   জন্ম ও শিক্ষাজীবন  নূরুল ইসলাম ভূঁইয়ার জন্ম কুমিল্লা জেলার মনোহরগঞ্জ উপজেলার বাইশগাঁও ইউনিয়নের পূর্ব তালতলা গ্রামে। তার বাবার নাম সেকান্দার আলী ভূঁইয়া এবং মায়ের নাম ফাতেমা বেগম। চার ভাই দুই বোনের মধ্যে শহীদ নূরুল ইসলাম ভূঁইয়া চতুর্থ। তিনি অবিবাহিত ছিলেন।    কর্মজীবন  পাকিস্তান সেনাবাহিনীতে চাকরি করতেন নূরুল ইসলাম ভূঁইয়া। ১৯৬৯ সালে যোগ দিয়েছিলেন। ১৯৭১ সালের ফেব্রুয়ারি মাসে ছুটি নিয়ে বাড়িতে এসে ছুটি কাটিয়ে আবার যোগ দেন কর্মস্থলে। নূরুল ইসলাম ভূঁইয়া কর্মস্থলে যোগ দেওয়ার কয়েক দিন পরই শুরু হয় মুক্তিযুদ্ধ। এর পর থেকে তার আর খোঁজ ছিল না। পরিবারের লোকজন জানতেন না তিনি মুক্তিযুদ্ধে গেছেন নাকি যাননি। স্বাধীনতার পর বাবা-মা এবং ভাইবোনরা তার অপেক্ষায় থাকেন দীর্ঘসময়। খোঁজ নিতে থাকেন তারা। মা ও বড় ভাই যান কুমিল্লা সেনানিবাসে। সেখানে গিয়ে জানতে পারেন নূরুল ইসলাম ভূঁইয়া মুক্তিযুদ্ধে যোগ দিয়েছিলেন, ২ নম্বর সেক্টরে যুদ্ধ করেন। সালদা নদীতে পাকিস্তান সেনাবাহিনীর সঙ্গে এক যুদ্ধে তিনি শহীদ হয়েছেন। ওই যুদ্ধে নূরুল ইসলাম ভূঁইয়া অসীম সাহস ও বীরত্ব প্রদর্শন করেন। সহযোদ্ধারা তাকে সেখানেই সমাহিত করেন।   মুক্তিযুদ্ধে ভূমিকা  ব্রাহ্মণবাড়িয়া জেলার কসবা উপজেলার অন্তর্গত সালদা নদী। সালদা নদীসহ কসবার বিভিন্ন স্থানে ছিল পাকিস্তান সেনাবাহিনীর প্রতিরক্ষা অবস্থান। ১৯৭১ সালের অক্টোবর মাসের মাঝামাঝি নিয়মিত মুক্তিবাহিনীর কয়েকটি দল এক সঙ্গে সালদা নদী ও কসবায় পাকিস্তান সেনাবাহিনীর প্রতিরক্ষা অবস্থানে এক যোগে আক্রমণ করে। মুক্তিবাহিনীর পক্ষে যুদ্ধে নেতৃত্ব দেন কে ফোর্স কমান্ডার খালেদ মোশাররফ (বীর উত্তম)। কয়েকদিন ধরে সেখানে যুদ্ধ চলে। এখানে পাকিস্তান সেনাবাহিনীর প্রতিরক্ষা বাংকারগুলো ছিল খুবই মজবুত। আর্টিলারির গোলাবর্ষণ করেও সেগুলো ধ্বংস করা সম্ভব হচ্ছিল না। তখন মুক্তিযোদ্ধারা চারদিক থেকে পাকিস্তানিদের অবরোধ করে সাহসিকতার সঙ্গে যুদ্ধ করতে থাকেন। পাকিস্তানি সেনাদের পালাবার পথ ছিল রুদ্ধ। কিন্তু তাদের প্রত্যেক বাংকারেই মজুদ ছিল বিপুল রসদ। সেগুলো নিয়ে অনেকদিন যুদ্ধ চালিয়ে যাওয়া সম্ভব ছিল। পাকিস্তানিরা সুরক্ষিত বাংকারে অবস্থান করে মুক্তিবাহিনীর আক্রমণ প্রতিহত করতে থাকে। দুই পক্ষে তুমুল যুদ্ধ চলা অবস্থায় ২১ বা ২২ অক্টোবর খালেদ মোশাররফ গোলার স্প্রীন্টারে আঘাতপ্রাপ্ত হয়ে আহত হন। কয়েকদিনের যুদ্ধে মুক্তিবাহিনীর নুরুল ইসলাম ভূইয়াসহ আরও কয়েকজন শহীদ হন। তারা কেউ গুলিতে, কেউ গোলার স্প্রীন্টারের আঘাতে মারা যান। এই যুদ্ধে পাকিস্তান সেনাবাহিনী পাকিস্তান সেনাবাহিনী ও মুক্তিবাহিনী; উভয়েরই ব্যাপক ক্ষয়ক্ষতি হয়।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:জন্মের সাল অজানা বিষয়শ্রেণী:১৯৭১-এ শহীদ মুক্তিযোদ্ধা
জেমস উইলিয়াম কুলি একজন মার্কিন গণিতবিদ। তিনি ম্যানহাটন কলেজ থেকে ১৯৪৯ সালে বিএ ডিগ্রি লাভ করেন। তিনি কলাম্বিয়া বিশ্ববিদ্যালয় থেকে ১৯৫১ সালে এমএ এবং ১৯৬১ সালে পিএইচডি ডিগ্রি অর্জন করেন। তিনি ১৯৫৩ থেকে ১৯৫৬ সাল পর্যন্ত ইন্সটিটিউট ফর অ্যাডভান্সড স্টাডিতে প্রোগ্রামার হিসেবে কর্মরত ছিলেন। তিনি ২০০২ সালে আইইইই জ্যাক এস কিলবি সিগনাল প্রসেসিং মেডেল লাভ করেন।  তথ্যসূত্র  বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:১৯২৬-এ জন্ম বিষয়শ্রেণী:২০১৬-এ মৃত্যু বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ
উমা দাশগুপ্ত (১৯৪০ - ১৮ নভেম্বর ২০২৪) (বিবাহের পর- উমা সেন) ছিলেন একজন ভারতীয় বাঙালি অভিনেত্রী, যিনি সত্যজিৎ রায়ের পথের পাঁচালী (১৯৫৫) চলচ্চিত্রে কিশোরী দুর্গার চরিত্রে অভিনয় করেছিলেন।   পথের পাঁচালী   ১২ বছর বয়সে তার স্কুলের সহকারী প্রধান শিক্ষক, তাদের সাধারণ বন্ধু আশিস বর্মণকে উমার নাম প্রস্তাব করেন। সুবীর বন্দ্যোপাধ্যায়, যিনি অপু ত্রয়ীতে মুখ্য অভিনেতা ছিলেন, তার মতো উমারও এটি প্রথম চলচ্চিত্র ছিল।   পরবর্তী জীবন  তিনি কলকাতা বিশ্ববিদ্যালয়ের অধীনে কলকাতার যোগমায়া দেবী কলেজ থেকে স্নাতক পাশ করেন। কর্মজীবনে তিনি ছিলেন একজন শিক্ষিকা। ১৯৮৪ খ্রিস্টাব্দ থেকে ২০০০ খ্রিস্টাব্দ পর্যন্ত শিক্ষকতা করেন যাদবপুর বিদ্যাপীঠের শিশু ও প্রাথমিক বিভাগে। অঙ্ক আর ইংরাজী পড়াতেন।   মৃত্যু  বেশ কিছুদিন ধরেই উমা দাশগুপ্ত দুরারোগ‍্য ক্যান্সারে আক্রান্ত ছিলেন। ভর্তি ছিলেন কলকাতার বাইপাসের ধারে এক বেসরকারি হাসপাতালে। ২০২৪ সালের ১৮ নভেম্বর সোমবার সকালে ৮৪ বছর বয়সে তিনি মৃত্যুবরণ করেন। তার শেষকৃত্য সম্পন্ন হয় কেওড়াতলা মহাশ্মশানে। তার কন্যা হলেন শ্রীময়ী সেন রাম।   তথ্যসূত্র    বহিঃসংযোগ     বিষয়শ্রেণী:ভারতীয় অভিনেত্রী বিষয়শ্রেণী:১৯৪০-এ জন্ম বিষয়শ্রেণী:২০২৪-এ মৃত্যু বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:যোগমায়া দেবী কলেজের প্রাক্তন শিক্ষার্থী
১৮৯৭ সালে মুক্তিপ্রাপ্ত  ভৌতিক চলচ্চিত্রের তালিকা : + ১৮৯৭-এর ভৌতিক চলচ্চিত্রের তালিকা নাম পরিচালক  অভিনেতা/অভিনেত্রী দেশ নোট দ্যা হানটেড ক্যাশটেল গ্রএগে আলবার্ট স্মিথ  গ্রএগে আলবার্ট স্মিথ    স্বল্পদৈর্ঘ্য চলচ্চিত্র দ্যা বেওিতছেদ ইন্ন গেওরগেস মেলিএস  গেওরগেস মেলিএস    স্বল্পদৈর্ঘ্য চলচ্চিত্র দ্যা এক্স-রেস্| গ্রএগে আলবার্ট স্মিথ || লাউরা বায়লি, টম গ্রিন||  || স্বল্পদৈর্ঘ্য চলচ্চিত্র |- !  | দ্যা আল্কামিস্ট হালুসিনেটিঅন'' গেওরগেস মেলিএস  গেওরগেস মেলিএস    স্বল্পদৈর্ঘ্য চলচ্চিত্র   তথ্যসূত্র    বহিঃসংযোগ   বিষয়শ্রেণী:লোমহর্ষক চলচ্চিত্র বিষয়শ্রেণী:১৮৯৭
২০২২ সালের ৮ই অক্টোবর সকাল ৬টা ৭ মিনিটে একটি বিস্ফোরণের ফলে ক্রিমীয় সেতুতে আগুন লেগে যায়, যা সেতুর সড়ক অংশে, রাশিয়া থেকে ক্রিমিয়ার কের্চ পর্যন্ত পশ্চিমমুখী লেনে ঘটেছিল। আগুন সেতুর রেলপথের অংশে ছড়িয়ে পড়ে এবং সড়ক অংশের স্প্যান ধসে সমুদ্রের জলে পতিত হয়। অগ্নিকাণ্ডের ঘটনায় অন্তত তিনজনের মৃত্যু হয়। বিস্ফোরণের প্রতিক্রিয়ায়, রাশিয়ার তদন্ত কমিটি একটি ফৌজদারি তদন্ত শুরু করেছিল।  আংশিক ক্ষতির কারণে সেতুটির পরিবহন ক্ষমতা কমে গেছে। অধিকৃত ক্রিমিয়ায় রুশ সেনাদের সরবরাহের জন্যও সেতুটি ব্যবহার করা হচ্ছে। রাশিয়ার রাষ্ট্রপতি ভ্লাদিমির পুতিনের ৭০তম জন্মদিনের পরের দিন এবং রাশিয়া কর্তৃক ইউক্রেনের চারটি অঞ্চলকে সংযুক্ত করার ঘোষণার এক সপ্তাহ পরে বিস্ফোরণটি ঘটে। ইউক্রেনের কর্মকর্তারা ও সামরিক বাহিনী বারবার ক্রিমীয় সেতুকে একটি বৈধ সামরিক লক্ষ্য হিসাবে বিবেচনা করে ধ্বংস করার ইচ্ছা প্রকাশ করেছে। রুশ কর্মকর্তা এবং একজন "ঊর্ধ্বতন ইউক্রেনীয় কর্মকর্তা" উভয়ই নিউইয়র্ক টাইমসের সঙ্গে কথা বলে জানিয়েছেন যে  বোমা বোঝাই একটি ট্রাক বিস্ফোরণের কারণ ছিল।  ঘটনা ক্রিমিয়ার কের্চের দিকে যাওয়ার সড়ক সেতুর পশ্চিম-দিকগামী লেনে ২০২২ সালের ৮ই অক্টোবর একটি বিস্ফোরণ ঘটে। ক্রিমিয়া রেলওয়ের প্রেস সার্ভিস জানায় যে সকাল ৬ টা ৫ মিনিটে সরঞ্জামগুলি সেতুর রেলপথের অংশের রেল ট্র্যাকে ত্রুটি দেখায় এবং একটি মালবাহী ট্রেনের পিছনের অংশে থাকা জ্বালানী কন্টেইনার ওয়াগনে আগুন ধরে যায়। বিস্ফোরণের ফলে, সড়কের কের্চগামী স্প্যানগুলি জলে ভেঙ্গে পড়ে এবং সড়ক ও রেল চলাচল বন্ধ হয়ে যায়।  যদিও কেউ বিস্ফোরণের দায় স্বীকার করেনি, ইউক্রেনীয় গণমাধ্যম ইউক্রেনস্কা প্রাভদা ও ইউএনআইএএন তাদের নিজস্ব সূত্রের সূত্র উদ্ধৃত জানিয়েছে যে এটি ইউক্রেনের একটি নিরাপত্তা পরিষেবা ছিল। দ্য নিউ ইয়র্ক টাইমস একইভাবে লিখেছে যে একজন "ঊর্ধ্বতন ইউক্রেনীয় কর্মকর্তা" "বলেন যে ইউক্রেনের গোয়েন্দা পরিষেবাগুলি এই হামলার পরিকল্পনা করেছিল এবং এতে একটি বোমা বোঝাই ট্রাক জড়িত ছিল, যেটি সেতু পার হয়ে গিয়েছিল।"  তথ্যসূত্র  বহিঃসংযোগ  নিরাপত্তা ক্যামেরায় সেতুতে বিস্ফোরণের ধারণকৃত ভিডিও, ৮ অক্টোবর ২০২২।  বিষয়শ্রেণী:২০২২-এ ইউরোপে অগ্নিকাণ্ড বিষয়শ্রেণী:সেতুতে হামলা বিষয়শ্রেণী:ইউক্রেনের ভবন ও স্থাপনায় হামলা বিষয়শ্রেণী:পরিবহনে হামলা বিষয়শ্রেণী:অগ্নিকাণ্ডের কারণে সেতু বিপর্যয় বিষয়শ্রেণী:ইউরোপের ভবন ও স্থাপনায় অগ্নিকাণ্ড বিষয়শ্রেণী:ক্রিমিয়ার বিপর্যয় বিষয়শ্রেণী:২০২২-এর বিস্ফোরণ বিষয়শ্রেণী:ইউক্রেনে বিস্ফোরণ বিষয়শ্রেণী:ইউক্রেনে অগ্নিকাণ্ড বিষয়শ্রেণী:কের্চ প্রণালী
জেটকস্ট ডট কম (ইংরেজি:Jetcost.com) একটি ফরাসী  বিমান ভাড়া নেওয়ার জন্য একটি ভ্রমণ বিষয়ক মেটাসার্চ ইঞ্জিন। এটি একটি মধ্যস্থতাকারী হিসাবে কাজ করে এবং সরাসরি ফ্লাইট বা ভ্রমণ পণ্য বিক্রি করে না। ২০০৬ সালে শুরু হওয়া সার্চ ইঞ্জিনটি ২০১৩ সালে লাস্টমিনিট ডট কম গ্রুপের একটি ব্র্যান্ড হিসেবে অধিকৃত হয়। এটি পশ্চিম ইউরোপে সবচেয়ে জনপ্রিয় এবং সাইটের এয়ার ফ্রান্স, রায়ান এয়ার এবং ট্রান্সএভিয়ার মত বিমানসেবার ভাড়ার জন্য বাতায়নটি সবচেয়ে জনপ্রিয়।   ইতিহাস  ওয়েবসাইটটি ২০০৬ সালের ১ জুন সালে চালু হয়েছিল। ২০১৩ সালের ডিসেম্বরে জেটকস্ট ব্রাভোফ্লাই রাম্বো গ্রুপ (বর্তমানে লাস্টমিনিট ডট কম গ্রুপ) এটির অধিগ্রহণ করে।  ২০১৩ সালে অধিগ্রহণের সময়, কোম্পানির আয় ছিল 8 মিলিয়ন ইউরো। ২০১৭ সালের মধ্যে, এটির রাজস্ব বৃদ্ধি পেয়ে ৬৭ মিলিয়ন ইউরো হয়েছে।  তথ্যসূত্র   বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি বিষয়শ্রেণী:মেটাসার্চ ইঞ্জিন বিষয়শ্রেণী:ফরাসি ভ্রমণসেবা ওয়েবসাইট
সিদ্ধেশ্বরী কালীমন্দির পশ্চিমবঙ্গের কোচবিহার জেলার সিদ্ধেশ্বরী নামক গ্রামে অবস্থিত একটি প্রাচীন কালী মন্দির।  বিবরণ আটকোণা বিশিষ্ট ত্রিশ ফুট উচ্চ সিদ্ধেশ্বরী কালীমন্দির দক্ষিণমুখী। পদ্মের ওপর উপুড় হয়ে শুয়ে থাকা শিবের পিঠের ওপর উপবিষ্টা ধাতুনির্মিত ছয় ইঞ্চি উচ্চ কালী বিগ্রহ। চতুর্ভূজা দেবীমূর্তির ওপরের দুই হাতে কর্তরি ও খড়্গ এবং নিচের দুই হাতে কপাল ও অভয়মুদ্রা।তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১   তথ্যসূত্র   বিষয়শ্রেণী:পশ্চিমবঙ্গের কালীমন্দির বিষয়শ্রেণী:কোচবিহার জেলার হিন্দু মন্দির
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  মেরাজ (আলাপ) ১৮:৩৭, ২৬ ডিসেম্বর ২০১৯ (ইউটিসি) মার্চ্যান্টেক্স   – (অপসারণের প্রস্তাবনা দেখুনলগ দেখুন) () কোম্পানির নিজস্ব ওয়েবসাইট থেকে তথ্যসূত্র ছাড়া কোনো সূত্র নেই।  উল্লেখযোগ্যতা স্পষ্ট নয়...... দেলোয়ার (✉) • ১৭:৪০, ২৬ ডিসেম্বর ২০১৯ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
শামীম জামান একজন বাংলাদেশী ছোটপর্দার অভিনেতা, নাট্য পরিচালক ও টিভি নাটকের প্রযোজক। বিশেষ করে দর্শকদের মাঝে তিনি হাস্যরসাত্মক চরিত্রের জন্য জনপ্রিয়।    প্রাথমিক জীবন  শামীম জামান ১৯ জানুয়ারি ১৯৭৪ সালে জন্মগ্রহণ করেন ঢাকা বিভাগের অন্তর্গত মানিকগঞ্জ জেলায়। তার জন্মগত নাম হচ্ছে সায়ফুজ্জামান। তবে নাট্যপাড়ায় তার নাম শামীম জামান। এই নামে তিনি সবার কাছে পরিচিত। এটা করা যাবে না উত্তম কুমার মাইন্ড করবেন!  কর্মক্ষেত্র স্কুলে পড়াকালীন সময় থেকে তিনি বিভিন্ন ধরনের অভিনয়ের সাথে জড়িত ছিলেন। পরবর্তীতে ১৯৮৯ সালে ঢাকায় এসে "আরণ্যক নাট্যদল" নাট্য সংগঠনের সদস্য হিসেবে নাম লেখান। মূলত এখান থেকেই তার অভিনয় জীবনের পথচলা শুরু হয়। প্রথমে এই সংগঠনে থেকে তিনি বিভিন্ন মঞ্চ নাটকে কাজ করা শুরু করেন। তারপরই পর্দার নাটকে তার অভিষেক হয়। তারপর একাধারে নিজেই একজন প্রযোজক ও পরিচালক হন।  অভিনয় জীবনের শুরুতেই তিনি একজন মঞ্চ অভিনেতা হিসেবে আরণ্যক নাট্য সংগঠনের সাথে কাজ শুরু করেন। এই সংগঠনের সাথে তিনি ইবলিশ, পাথর, জয়জয়ন্তী, প্রকৃতজন কথা ও ময়ূর সিংহাসন ইত্যাদি। এরপর টিভি পর্দার নাটকে কাজ শুরু করেন। তার অভিনীত টিভি পর্দার নাটকের মধ্যে উল্লেখযোগ্য নাটক হচ্ছে দয়াগঞ্জ, সার্ভিস হোল্ডার, কলেজ স্টুডেন্টসহ আরো অনেক। তিনি নাটকে অভিনয় করার পাশাপাশি কয়েকটি চলচ্চিত্রেও অভিনয় করেছেন। তার অভিনীত চলচ্চিত্র হচ্ছে  ‘আধিয়ার’, ‘বাংলা মায়ের দামাল ছেলে’, এবং ‘ছানা ও মুক্তিযুদ্ধ’।  তিনি ২০০১ থেকে নাটক পরিচালনা করে আসছেন। তার পরিচালিত উল্লেখযোগ্য নাটক হচ্ছে "রজব আলী ও তার কাফনের কথা", "ছত্রিশ খালেক", "হিটলার হারুন", "প্রবাসী জামাই", ও "ভেসপা-১৫০।" অভিনেতা, পরিচালক ও প্রযোজক ছাড়াও তিনি একজন গল্প লেখকও। তার লেখা গল্পে নাটকগুলি হচ্ছে ‘রজব আলী ও তার কাফনের কথা’, ‘ছত্রিশ খালেক’, ‘প্রবাসী জামাই’ ও ‘ভেসপা-১৫০’, ‘পত্রমিতালী’, ‘হাড়কিপটে’, ‘আলতা সুন্দরী’, ‘জামাই মেলা’, ‘জামান মণ্ডল’, ‘দুই টাকার বাহাদুরী’ উপরোল্লিখিত নাটকগুলোর মূল গল্প তারই।   নাটকের তালিকা    হারকিপ্টে  সার্ভিস হোল্টার (২০১৬)  শীল বাড়ি (২০২০)  প্রযোজক ও প্রযোজনা প্রতিষ্ঠান শামীম জামান অভিনেতা ও পরিচালকের পাশাপাশি একজন প্রযোজকও। তার নিজের একটি প্রযোজনা প্রতিষ্ঠান রয়েছে। প্রতিষ্ঠানটির নাম হচ্ছে "শরৎ টেলিফিল্ম।" এই প্রতিষ্ঠান থেকে তৈরি করা উল্লেখযোগ্য নাটক হচ্ছে ‘গরু চোর’, ‘হাড়কিপটে’, ‘পত্র মিতালী’, ‘ওস্তাদজী’, ‘শিলবাড়ি’, ‘গরিবের বন্ধু’, ‘ছায়াবাজ’, ‘ভালবাসার গল্প’, ‘কতা দিল্যাম তো’, ‘লারনেড ম্যান’, ‘আলতা সুন্দরী’, ‘জামাইমেলা’, ‘জামান ম ল’, ‘আশা টকিজ’, ‘একদা বাঘের গলায় হাড় ফুটিলো’, ‘দুই টাকার বাহাদুরী’ ইত্যাদি।  সঙ্গীত শিল্পী ও লেখক শামীম জামান কয়েকটি গানের কথা লিখেছেন এবং গেয়েছেনও। বের করেছেন দুটি গানের অ্যালবাম। তিনি তার প্রথম গানের অ্যালবাম বের করেন ‘পরাণ বন্ধুরে’ নামে। পরে একটি একক অ্যালবাম বের করেন যার নাম ‘একটা চিঠি’। উক্ত অ্যালবাম দুটিতে তার নিজের লেখা গান রয়েছে ৮টি। এছাড়াও তিনি সূচনা সংগীত গেয়েছেন দুটি নাটকে; একটি হলো ‘জামাই মেলা’ ও অন্যটি হলো ‘সোস্যাল নেটওয়ার্ক।'  তথ্যসূত্র   বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:বাংলাদেশী টেলিভিশন অভিনেতা
২০৬০-এর দশক (দুই হাজার ষাটের দশক) হলো গ্রেগরীয় পঞ্জিকার দশক। যা শুরু হবে ১ জানুয়ারি ২০৬০ ও শেষ হবে ৩১ ডিসেম্বর ২০৬৯ তারিখে।   উল্লেখযোগ্য পূর্বাভাস    ২০৬০ সালে, বিশ্বের মোট শক্তির এক-তৃতীয়াংশ সৌরশক্তিতে চালিত হবে বলে পূর্বাভাস দেওয়া হয়েছে।  ২০৬১ সালে হ্যালির ধূমকেতু সূর্যের যতটা সম্ভব কাছে চলে আসবে। এটিকে পেরিহেলিয়ন বলা হয় এবং এটি শেষবার ঘটেছিল ১৯৮৬ সালে।   তথ্যসূত্র   বিষয়শ্রেণী:২১শ শতাব্দী
পানছড়ি রাবার ড্যাম বাংলাদেশের খাগড়াছড়ি জেলার পানছড়ি উপজেলার শান্তিপুর এলাকায় চেঙ্গী নদীর উপর নির্মিত একটি বাঁধ এবং দর্শনীয় স্থান।   নির্মাণ  কৃষকদের কথা বিবেচনা করে ২০১৩ সালের জুন মাসে বাঁধটির নির্মাণকাজ শেষ করা হয় এবং ১১ নভেম্বর প্রধানমন্ত্রী শেখ হাসিনা প্রকল্পটি উদ্বোধন করেন। স্থানীয় সরকার প্রকৌশল অধিদপ্তরের মতে, বাঁধটি নির্মাণ করতে খরচ হয়েছে ১০ কোটি টাকা।   বিবরণ  বাঁধটির দৈর্ঘ্য প্রায় ৮০ মিটার (২৬৩ ফুট) এবং উচ্চতা ২.৫ মিটার (৮.২ ফুট)। বাঁধের স্থিতিশীলতা বজায় রাখতে এবং ভাঙন হতে রক্ষা করতে কংক্রিটের ব্লক তৈরি করা হয়েছে। বাঁধের অভ্যন্তরে বড় আকৃতির রাবারের টিউবে বাতাস ভরে পানির গতি নিয়ন্ত্রণ করা হয়। বর্ষাকালে বাঁধগুলো ১০ ফুট উচ্চতা পর্যন্ত তুলে দেয়া হয় এবং অবশিষ্ট পানি বাঁধ অতিক্রম করে প্রবাহিত হয়। বাঁধের পাশে রয়েছে 'চেঙ্গী নদী রাবার ড্যাম পানি ব্যবস্থাপনা সমবায় সমিতি'র কার্যালয়।   প্রভাব  বাঁধটি নির্মাণ করার পর প্রায় ১২০০ হেক্টর জমি সেচের আওতায় আসে। চেঙ্গী নদীর উপর বাঁধটি স্থাপন করায় নদীর পানি প্রায় দুই কিলোমিটার পর্যন্ত এলাকা প্লাবিত করেছে। শুষ্ক মৌসুমে অন্তত ১৫০০ একর অনাবাদি জমি চাষের আওতায় আনা হয়েছে। পানছড়ি উপজেলা কৃষি সম্প্রসারণ কার্যালয়ের সূত্রমতে, ২০১৪ সালে এই এলাকায় ৯৩ হেক্টর জমিতে বোরো ধান, ৫৫ হেক্টর জমিতে শাকসবজি, ৬৮ হেক্টর জমিতে ফলমূলের বাগান ও ৭ হেক্টর জমিতে ভূট্টার চাষ বৃদ্ধিসহ মোট ৭৮০ মেট্রিক টন খাদ্যশস্য বেশি উৎপাদিত হয়েছে।   তথ্যসূত্র   বিষয়শ্রেণী:বাংলাদেশের বাঁধ বিষয়শ্রেণী:পানছড়ি উপজেলা বিষয়শ্রেণী:খাগড়াছড়ি জেলা বিষয়শ্রেণী:খাগড়াছড়ি জেলার দর্শনীয় স্থান বিষয়শ্রেণী:চট্টগ্রাম বিভাগের ভবন ও স্থাপনা বিষয়শ্রেণী:চট্টগ্রাম বিভাগের ইতিহাস বিষয়শ্রেণী:২০১৩-এ প্রতিষ্ঠিত
ডেভিড রিকার্ডো (; এপ্রিল ১৮, ১৭৭২-সেপ্টেম্বর ১১, ১৮২৩) ছিলেন ইংরেজ অর্থনীতিবিদ এবং রাজনীতিবিদ। তিনি তার থিওরি অফ রেন্ট-এর জন্য বিখ্যাত। থমাস ম্যালথাস, অ্যাডাম স্মিথ ও জেমস মিলের পাশাপাশি রিকার্ডো ধ্রুপদী অর্থনীতিবিদদের মধ্যে অন্যতম।http://www.policonomics.com/david-ricardo/  প্রারম্ভিক জীবন রিকার্ডো ইংল্যান্ডের লন্ডনে জন্মগ্রহণ করেন। তিনি তার জন্মের কিছুদিন পূর্বে ওলন্দাজ প্রজাতন্ত্র থেকে আসা একটি পর্তুগিজ বংশোদ্ভূত সেপার্ডিক ইহুদি পরিবারের ১৭ সন্তানের তৃতীয়। তার পিতা আব্রাহাম রিকার্ডো ছিলেন একজন সফল স্টকব্রোকার। রিকার্ডো ১৪ বছর বয়সে তার পিতার সাথে কাজ শুরু করেন। ২১ বছর বয়সে রিকার্ডো প্রিসিলা অ্যান উইলকিনসনকে নিয়ে পালিয়ে যান এবং তার পিতার ইচ্ছার বিরুদ্ধে ইউনিটারিয়ান বিশ্বাসী হয়ে ওঠেন।Francisco Solano Constancio, Paul Henri Alcide Fonteyraud. 1847. Œuvres complètes de David Ricardo, Guillaumin, (pp. v–xlviii): A part sa conversion au Christianisme et son mariage avec une femme qu'il eut l'audace grande d'aimer malgré les ordres de son père এই ধর্মীয় পার্থক্যের কারণে তাদের পরিবারের মধ্যে তফাৎ দেখা দেয়, এবং এই স্বাধীনভাবে কোন অবস্থানে যাওয়ার চেষ্টা করেন।Ricardo, David. 1919. Principles of Political Economy and Taxation. G. Bell, p. lix: "by reason of a religious difference with his father, to adopt a position of independence at a time when he should have been undergoing that academic training" তার পিতা তাকে ত্যাজ্য করেন এবং তার মা তার সাথে আর কখনো কথা বলেন নি।  মৃত্যু অবসরের দশ বছর পর এবং সংসদের যোগ দেওয়ার চার বছর পরে রিকার্ডো কানে সংক্রমণে মারা যান। এই সংক্রমণ তার মস্তিস্কে ছড়িয়ে পড়েছিল। তার বয়স হয়েছিল ৫১ বছর। তাকে হার্ডেনহুইশের সেন্ট নিকোলাস গির্জায় সমাহিত করা হয়। মৃত্যুকালে তার সম্পদের পরিমাণ ছিল প্রায় ৬০০,০০০ পাউন্ড।  আরও দেখুন  ধ্রুপদী অর্থনীতি  তথ্যসূত্র  গ্রন্থপঞ্জী    Hollander, Samuel (1979). The Economics of David Ricardo. University of Toronto Press.  G. de Vivo (1987). "Ricardo, David," The New Palgrave: A Dictionary of Economics, v. 4, pp. 183–98  Samuelson, P. A. (2001). "Ricardo, David (1772–1823)," International Encyclopedia of the Social & Behavioral Sciences, pp. 13330–34. Abstract.     Éric Pichet, David RICARDO, le premier théoricien de l'économie, Les éditions du siècle, 2004*  বহিঃসংযোগ         Biography at New School University  Biography at EH.Net Encyclopedia of Economic History  The Works of David Ricardo (McCulloch edition 1888) at the Online Library of Liberty  The Works and Correspondence of David Ricardo (Sraffa edition) 11 vols at the Online Library of Liberty  Timeline of the Life of David Ricardo (1772–1823) at the Online Library of Liberty  On the Principles of Political Economy and Taxation, by David Ricardo. Complete, fully searchable text at the Library of Economics and Liberty.  Ricardo on Value: the Three Chapter Ones. A presentation tracing the changes in the Principles' (University of Southampton).  বিষয়শ্রেণী:১৭৭২-এ জন্ম বিষয়শ্রেণী:১৮২৩-এ মৃত্যু বিষয়শ্রেণী:১৯শ শতাব্দীর অর্থনীতিবিদ বিষয়শ্রেণী:১৯শ শতাব্দীর ইংরেজ লেখক বিষয়শ্রেণী:ধ্রুপদী অর্থনীতিবিদ বিষয়শ্রেণী:ইংরেজ ইহুদি বিষয়শ্রেণী:ইংরেজ অর্থনীতিবিদ বিষয়শ্রেণী:ইংরেজ রাজনীতিবিদ বিষয়শ্রেণী:পর্তুগিজ-ইহুদি বংশোদ্ভূত ইংরেজ ব্যক্তি বিষয়শ্রেণী:ইহুদি বিজ্ঞানী